Boarische Grammatik (Adverb)

20px Der Artikl do gheart zua Artiklsammlung iba'd Grammatik vo da Boarischn Sproch.A Ibasicht iba olle Artikl zum Thema findt ma in Boarische Grammatik.

auf Boarisch: oa Adweab (Sg.), zwoa Adweam (Pl.)

D Adweam san a Grupn fü Wöata de Zeidwöata, oiso Weam, neha definian, owa genau kinan si si a auf Partizipe, aundare Adweam oda gaunze Sez beziang.

 Unfaendalichkaid 

Adweam san ned dekliniaboa und ned konjugiaboa, des hoast se faendan si ned noch Geschlecht, Zoi, Foi oda Zeid, sondan san oiwai gleich.

 Baischbü - Unfaendalichkaid m Ea ged laungsaum f Si ged laungsaum Pl. Mia gengan laungsaum Foi (Akk.) Siagst du de laungsaum foaradn Autos?

 Adjektif und Adweam 

Im Gegnsoz zu aundane Schbrochn kau auf Boarisch jeds Adweab a Adjektiv wean, waun si si auf a Substantif, oiso Hauptwoat, beziagt. Es gibt koane Adweam de si fum fagleichboan Adjektif in da Foam untascheitn, aussa em dass unfaendalich san. In aundane Schbrochn gibz des schau.

 Schbroch Adweab Adjektif Adweab Adjektif Englisch well good badly bad Franzesisch bien bon/bonne mal mauvais(e) Schbanisch bien bueno/buena mal malo/malaItalienischbenebuono/buonamalemalo/malaLateinbenebonus/bona/bonummalemalus/mala/malum Boarisch guad guad schlecht schlecht

Baischbü: Ea kaun guad kocha. Seine Rezepte san guad. Ea is guad.

Adjektife wean owa im Gegnsoz zu Adweab schau an s Geschlecht, de Zoi und in Foi fu eanam Bezugswoat aubasst.

Baischbü: Ea is a guada Koch. Si is a guade Kechin. Mia san guade Kech. De guadn Kech san oiwai gfrogt.

 Oatn fu Adweam 

Es gibt faschidane Oatn fu Adweam, je nochdem wöche Funkzion dass in am Soz iwaneman. Ma untaschait:
Tempoaral Adweam (Waun?)
Lokal Adweam (Wo?)
Kausal Adweam (Wiaso?)
Modal Adweam (Wia?)
Intarogatif Adweam (Frog)
de Boarischn Richtungsadweam (Wohi?)

 Tempoaral Adweam 

Tempoaral Adweam beschdiman de Zeid neha in dea a Haundlung bassiad. Se san im Boarischn bsondas wichdig, wai damid oft de Benuzung fu da Fagaungenheit oda fost oiwai fu da Zukunft fum Weab, oiso fum Zeidwoat, famidn wean kaun. S Boarische mog nemlich koane kompliziadn gramatikalischn Obwaundlungen, sondan nimd dafia liawa Adweam hea. S Frogewoat fia de Tempoaraladweam is Waun?

Baischbü fia Tempoaraladwean (OMB) san:

 Dog Joa Moment Zukunft Fagaungenheit heit haia jez/iatz glai grod moang negsts/naxt´s Joa sofoat daun voahea/voring iwamoang iwanegsts/ibanaxt´s Joa/Joh grod boid zeascht gesdan voarigs Joa nia schbeda domois voagesdan voavoarigs Joa oiwai nocha fria

Es gibt natiali nu fü aundare Tempoaral-Adweam, wia: oft, södn, ima etc.

D Temporal-Adverbien und de adverbialn Asdrick af Nordboarisch:

Hiwais: Gnennt han olle bekonntn Forma, dej kinna je nouch da Gechad ondeascht sa, oder in da sölm Gechad newaronand stej (von nerdlinga oder n sidlinga Boarischn Sprouchraum, oder traditionölle und standarddeitsch-nejchtere).

 On wölchan Toch?
 vorgestern • gestern
 haint, hait
 marng, morng, moing • on ondern Toch, en ondern Toch • iwamarng • iwan ondern Toch, on iwanejchstn Toch
 in ocht Toch, iwa ocht Toch, in ara Wocha • in da ondern Wocha, de onder Wocha
 In wölchan Jouer?
 vorfern, vorfernd, vorferd, vorferdn, vorvoigs Jouer • fern, fernd, ferd, ferdn, voigs Jouer
 haier
 in ondern Jouer, es onder Jouer, nejchst Jouer • iwanejchst Jouer
 Da Ofong oder es End
 zeascht, zejeascht
 zletz(t) • af d Letz(t)
 Vor wos? Nouch wos?
 ejerer, ejender, eerer, eender, frejer • frej
 nou, noucha(t), nocha(t) • spejter, spouter, spater • spejt, spout, spat
 D Zeid
 ejchadwenn, irchadwenn • amol
 frejers, ejers, durtmols, söllmols • letz(t)ing, nale, nalings, durtamol • voing • grod
 grod • ejtz, ejtza(t), sufurt
 dawal, derawal
 glai • bol(d)
 Wej long? Wej oft?
 nej
 söltn • ejamol, hinawider, monchsmol
 a weng • a wal
 efters • oft, gern
 zmejeascht, zmeeascht, zmea(n)st, zmoast, zmoist, zmaist, (z)maistns • de mejeascht, meeascht, mea(n)st, moast, moist, maist Zeid
 ollawal, owl, owa, immer, ummer • ollamol • de gonz Zeid, in oaner Tur • furter
 Toch und Nocht
 untertogs • ban Toch
 iwanocht • ba da Nocht
 d Frej: in da Frej, z marchads, z morchads • gestern, haint, marng frej
 da Vormittoch: (z) vormittogs, om Vormittoch •  gestern, haint, marng (z) vormittogs, vormittoch
 da Mittoch: (z) mittogs, om Mittoch •  gestern, haint, marng (z) mittogs, mittoch
 da Noumittoch: (z) noumittogs, (z) nomittogs, om Noumittoch, om Nomittoch • gestern, haint, marng (z) noumittogs, noumittoch, (z) nomittogs, nomittoch
 da Oumd: (z) oumds, om Oumd, af d Nocht • gestern, haint, marng (z) oumds, oumd, af d Nocht • nachtn (= gestern z oumds)
 d Nocht: (z) nochts, in da Nocht •  gestern, haint, marng (z)nochts, nocht

 Lokal Adweam 

Lokal Adweam prezisian in öatlichen Raumen fu ana Haundlung. Wo bassiad des iwa des grod gret wiad? Lokale Adweam beziang si auf an beschdimtn geografischn Punkt und Richtungsadweam (schau untn!) beziang si auf de Richtung in de a Haundlung oda a Bewegung ged. S Frogewoat fia de Lokaladweam is Wo?

Baischbü fia Lokaladweam san:

 Englisch WMB OMB NB SB here do do dou do there dort/dot dort/durt durt, dur(t)n dort / zelm over here hearent / heri(b)m hearent heream herentn / heribm over there drent / drim / entn drent /drüm dream entn / drent(n) / dribm down there untn untn unt(n) unt(n) nowhere nirgads / nindascht   nejchads / nirchads  everywhere iwaoi  iwaol  somewhere; anywhere irgadwo / anort(s)  ejchadwou / irchadwou / wou

Nu mea Baischbü waradn: links, rechts, draust, drin, hearin,hidaunt, hibai, om, unt, hint, foan, …

 Kausal Adweam 

Kausal Adweam kem an Grund oda Zusaumenhaung au, in dem oda zweng dem a Haundlung bassiad. S Frogewoat fia de Kausaladweam is Wiaso, auf wöche Oat?

Baischbü san: desweng, drozdem, nemli, sunst, aso …

 Modal Adweam 

Modal Adweam gem au auf wöcha Oat und Wais a Haundlung bassiad. S Frogewoat fia de Modaladweam is Wia?

Baischbü san: filaicht, gean, laida, rechd, ned, hoibwegs / haifde, hibsch, …

A por Modaladverbien vastirkase bedeitungsmasse, bol'mas betont:
 gonz: Des is gonz gut = Des is orch guat; Des is gonz guat = Des is niat schlecht, owa nuniat guat
 recht: Da Gongstaich is recht schmol = Da Gongstaich orch schmol; Da Gongstaich is recht 'schmol = Da Gongstaich is zwor schmol, owa es gejt nu
 gwis: Des is gwis olt = Des is sicher olt; Des is gwis olt = I denk'ma, das des olt is, owa i woiss niat sicher, ob des olt is

 Intarogatif Adweam 

Intarogarif Adweam braucht ma, damid ma a Frog iwa a Haundlung ailaitn kau.

Baischbü san: Wo?, Waun?, Wos?, Wea? Wia?, Warum?, Wiaso?, Wohi?, …

 d Boarischen Richtungsadweam 

Im Boarischn gibt s a recht ausdifarenziads Sisdem fu Richtungsadweam, de ned neta auzoang wohin a Bewegung ged (z. B. gee, kema, foan, fliang, graxln, schwima, rena etc.), sondan a wo de Peason si befint, de wo de Aussog mocht. Es mocht an Untaschiad ob ma sogt: Ge ins Haus aina, oda ge ins Haus aini. Des oane Moi is de Peason, wo des sogt, im Haus drin, des aundane Moi iss draust. S Frogewoat fia de Richtunngsadweam is Wohii?Des Sisdem fu de Richdungsadweam kimt uaschbringlich ausn mitlhochdeitschn Boarisch und in Rudiment gibt s des auf Umgangsdeitsch a nu, wiad owa doat ned so konsequent fawent. (Geh ins Haus herein! / Geh ins Haus hinein!). Im Hochdeitschn owa legt ma ah an starkn weat drauf (Komm herein/Geh hinein)

Oladings muas ma song, das de Richdungsadweam ned im gaunzn boarisch Schbrochraum einheitlich san, sondan es gibt jewails mearane faschidane Foamen im Mittlboarischn und wida aundare im Noadboarisch und im Siidboarischn. Desweng is des fia ned-Boarisch-Schbrecha hoibwegs schwa zum faschdee. Boarisch-Schbrech söwa faschdengan owa maistns a de Foamen fu aundane boarischn Dialekte wia eanam aigenen.

A Baischbü fia s Mitlboarisch (MB) is de Tabön:

 Englisch hea 20px hi 20px do 20px doat 20px inside aina aine hearin drin outside aussa ausse hearaust draussn up aufa aufe hearom drom down owa owe hearunt druntn forth fiara fiare heafoan foan behind hintra hintre hintn dahinta over there dauna daune headaunt hidaunt over here uma ume hearüm, hearent drüm, drent closer zuwa/zuara zuwe/zuare heabai hibai through duacha duache duach duach

Orts- und Richtungsadverbien af Nordboarisch:

 Standarddeitsch her 20px hii 20px dou 20px durt 20px herein + hinein + drin aina, aicha aine, aiche herinn, herinna(t) drinn, drinna(t) heraus + hinaus + draußen assa asse herass(n), herasst drass(n), drasst herauf + hinauf + droben affa affe heroom(at), heruum, heruam droom(at), druum, druam herunter + hinunter + drunten ora, owa oi(che), owe herunt(n) drunt(n) vor + vorn fira fire hervorn vorn hinter + hinten hint(r)a hint(r)e herhint(n) hint(n) nach noucha nouche herüber + hinüber + drüben iwa, iwara, umma iwe, iware, umme heream, heriim(a), herent dream, driim(a),drent auf … zu + her, hin zoua zoue her(a) hii heran + dran ona one heroo droo weg weg(ga) wegg wegg wegg durch durcha durche durch durch weg … zu, weg … von dona done

 done, dona: „dan-hin“, „dan-her“; owadeitsche Houchsprouch frejers: hindan, herdan (schau ar af Deitschs Werterbouch). In Neihouchdeitschn houtse ner nu von dannen daholtn.
 -a und -e: Dej Endunga han Vaschlaifunga vo -her und -hii, olso beispülswais aina = ain-her, aine = ain-hii''.

 Obkiazungen 
 MB = middlboarisch
 WMB = westmiddlboarisch
 OMB = ostmiddlboarisch
 SB = südboarisch
 NB = noadboarisch

Kategorie:Bairische Sprache
Kategorie:Grammatik